ПОКАНА И ДНЕВЕН РЕД ЗА РЕДОВНОТО ЗАСЕДАНИЕ НА
ОБЩОТО СЪБРАНИЕ НА АКЦИОНЕРИТЕ НА
„ЕМКА" АД
Съветът на директорите на „ЕМКА" АД на основание разпоредбите на чл. 223, ал. 1 от ТЗ свиква редовно заседание на Общо събрание на акционерите на дружеството на 02.06.2014 в 11,00 часа в гр.Севлиево, ул. „Н.Петков" №30, при следния дневен ред и предложения за решения:

1. Приемане  на годишния доклад на Съвета на директорите за дейността на дружеството през 2013 г.; Предложение за решение:  Общото събрание на акционерите приема годишния доклад на Съвета на директорите за дейността на дружеството през 2013 г.;
2.  Приемане на годишния доклад на одитния комитет на дружеството; Предложение за решение: Общото събрание на акционерите приема годишния доклад на одитния комитет.
3.  Приемане на одитирания годишен финансов отчет на дружеството за 2013г. и одиторския доклад; Предложение за решение: Общото събрание на акционерите приема и одобрява одитирания годишен финансов отчет на дружеството за 2013г. и одиторския доклад;
4.  Приемане на доклада за прилагане на политиката за възнагражденията за съвета на директорите на ЕМКА АД за 2013г.; Предложение за решение: Общото събрание на акционерите приема и одобрява доклада за прилагане на политиката за възнагражденията за съвета на директорите на ЕМКА АД за 2013г.;
5.  Приемане на годишния доклад за дейността на директора за връзки с инвеститорите  през 2013 г.; Предложение за решение: Общото събрание на акционерите приема представения годишен доклад за дейността на директора за връзки с инвеститорите през 2013 г.
6.  Приемане на решение за освобождаване на членовете на Съвета на директорите от отговорност за дейността им през 2013г.;  Предложение за решение: Общото събрание на акционерите освобождава от отговорност членовете на Съвета на директорите за дейността им през 2013 г.;
7.  Вземане на решение за разпределяне на печалбата за 2013г.  Предложение за решение: Общото събрание на акционерите приема печалбата за 2013год. в размер на 2 934 564,94 лева  да бъде разпределена както следва: Разпределя от чистата печалба 905 506,36 лева за изплащане на дивидент, а остатъка от 2 029 058,58 лева да остане като неразпределена печалба. Изплащането на дивидент да започне шестдесет дни след вземане на решението от Общото събрание на акционерите.
8.  Приемане промяна на „Политика за възнагражденията на членовете на съвета директорите”. Предложение за решение: Общото събрание на акционерите приема промяна в „Политика за възнагражденията на членовете на съвета директорите” съгласно приложения проект.
9.  Приемане на решение за определяне на възнаграждението на Съвета на директорите и размера на гаранциите за управление. Предложения за решения: ОС определя възнаграждение на членовете на съвета на директорите в размер на 1,9 промила от приходите от обичайна дейност и  гаранции за управление в размер на тримесечно брутно възнаграждение.
10. Избор на регистриран одитор за 2014г. Предложение за решение:  Общото събрание на акционерите приема решение за избор на регистриран одитор на дружеството за 2014 г. съгласно предложението на одитния комитет;
11. Разни.
Поканват се всички акционери на дружеството да вземат участие лично или чрез представител.
Съветът на директорите на "ЕМКА" АД уведомява, че общият брой на акциите и правата на глас на акционерите на дружеството към датата на решението на Съвета на директорите за свикване на общото събрание е 21 505 776 броя. На основание чл.115б, ал.1 от ЗППЦК правото на глас в общото събрание се упражнява от лицата, вписани в регистрите на Централен депозитар като акционери на дружеството на  19.05.2014 - 14 дни преди датата на общото събрание. Само лицата, вписани като акционери на дружеството на тази дата имат право да участват и гласуват на общото събрание.
Съгласно чл.118, ал.1, т.4 от ЗППЦК лица, притежаващи заедно или поотделно най-малко 5 на сто от капитала на "ЕМКА" АД могат да искат включването на въпроси и да предлагат решения по вече включени въпроси в дневния ред на общото събрание по реда на чл.223а от Търговския закон. Не по-късно от 15 дни преди откриването на общото събрание тези акционери представят за обявяване в търговския регистър списък на въпросите, които ще бъдат включени в дневния ред и предложенията за решения. С обявяването в търговския регистър въпросите се смятат включени в предложения дневен ред. Най-късно на следващия работен ден след обявяването акционерите представят списъка от въпроси, предложенията за решения и писмените материали по седалището и адреса на управление на дружеството, както и на Комисията за финансов надзор.
По време на общото събрание, акционерите на дружеството имат право да поставят въпроси по всички точки от дневния ред, както и въпроси относно икономическото и финансовото състояние и търговската дейност на дружеството, независимо дали последните са свързани с дневния ред.
Регистрацията на акционерите ще се извършва в деня на общото събрание от 10,00 часа до 11,00 часа.
За регистрация и участие в ОСА физическите лица - акционери представят документ за самоличност. Юридическите лица - акционери представят оригинал на актуално удостоверение за търговска регистрация, както и документ за самоличност на законния представител.
Акционерите имат право да упълномощят всяко физическо или юридическо лице да участва и да гласува в общото събрание от тяхно име и при спазване на чл. 220, ал. 1 от ТЗ, във вр. с чл.115г, ал.1 от ЗППЦК. Правила за гласуване чрез пълномощник: Писменото пълномощно за представляване на акционер в общото събрание трябва да е за конкретно общо събрание, да е изрично, нотариално заверено и да има минималното съдържание, определено в чл.116, ал.1 от ЗППЦК. На основание чл. 116, ал. 4 от ЗППЦК преопълномощаването с правата предоставени на пълномощника съгласно даденото му пълномощно е нищожно, както и пълномощното дадено в нарушение на разпоредбата на чл. 116, ал.1 от ЗППЦК. Съгласно чл.23/2/ от устава на дружеството никой не може да представлява повече от пет акционера.
Удостоверението за търговска регистрация, както и пълномощното за представителство в Общото събрание на акционерите, издадени на чужд език трябва да бъдат съпроводени с легализиран превод на български език, в съответствие с изискванията на действащото законодателство. При несъответствие между текстовете за верни се приемат данните в превода на български език.
Съветът на директорите на "ЕМКА" АД - гр.Севлиево представя образец на писмено пълномощно на хартиен и електронен носител, заедно с материалите за общото събрание. Образецът на пълномощно е на разположение и на електронната страница на дружеството www.emka-bg.com. Всеки акционер, който е дал пълномощно за участие в ОСА трябва да уведоми дружеството за опълномощаването до края на работния ден, предхождащ деня на събранието.
"ЕМКА" АД ще получава и приема за валидни уведомления и пълномощни по електронен път на следната електронна поща: еmка.uр@nat.bg, като електроннните съобщения следва да са подписани с универсален електронен подпис (УЕП) от упълномощителя и към тях да е приложен електронен документ (електронен образ) на пълномощното, който също да е подписан с универсален електронен подпис (УЕП) от упълномощителя и да е получено на електронната поща на дружеството не по-късно от 11,00 часа на работния ден, предхождащ датата на събранието. Когато упълномощител е законният представител на юридическо лице в пълномощното следва да е посочен и ЕИК на юридическото лице, а в случай че не е пререгистрирано - сканирано удостоверение за актуално състояние, изадено не по-рано от 1 (един) месец, считано от датата на провеждане на общото събрание.
Гласуването чрез кореспонденция и електронни средства не е допустимо съгласно действащия устав на "ЕМКА" АД.
Писмените материали за събранието са на разположение на акционерите по седалището и адреса на управление на дружеството в гр.Севлиево, ул. „Н.Петков" №30, всеки работен ден от 9,00 до 16,00ч. Поканата заедно с писмените материали по точките от дневния ред на събранието са публикувани на електронната страница на "ЕМКА"АД www.emka-bg.com за времето от обявяването на поканата в Търговския регистър до приключването на общото събрание.
При липса на кворум на първата обявена дата за ОСА, на основание чл.227, ал.З от ТЗ общото събрание ще се проведе на 23.06.2014г. в 11,00 часа, на същото място и при същия дневен ред. В дневния ред на новото заседание не могат да се включват точки по реда на чл.223а от ТЗ.








Изпълнителен директор: Ив. Делчев
